text: বিনোদ ঘোষাল (Binod Ghoshal) (জন্ম: ২৮ ফেব্রুয়ারি ১৯৭৬) সাহিত্য অকাদেমি যুব পুরস্কারপ্রাপ্ত বাঙালি সাহিত্যিক।
  
  সাহিত্য কর্ম
  alt=|থাম্ব|বিনোদ ঘোষাল
  বিনোদ ঘোষালের জন্ম পশ্চিমবঙ্গের হুগলি জেলার কোন্নগরে। পিতার নাম কৃষ্ণ গোপাল ঘোষাল ও মাতা অর্চনা ঘোষাল। জীবনে বহু বিচিত্র কাজে জড়িয়ে পড়ার পর অবশেষে তিনি লেখালেখিকেই একমাত্র পেশা হিসেবে গ্রহণ করেছেন। ছোটগল্প, উপন্যাস, ফিচার, নাটক, চলচ্চিত্র সমালোচনা তার লেখালেখির বিষয়। দেশ পত্রিকাতে বিনোদ ঘোষালের লেখা প্রথম গল্প একটু জীবনের বর্ণনা প্রকাশিত হয় ২০০৩ সালে। গল্পটি পাঠকমহলে বিশেষ সাড়া ফেলে। তারপর থেকে তিনি নিয়মিত লেখালেখি শুরু করেন। মাঝরাস্তায় কয়েকজন তার রচিত প্রথম উপন্যাস প্রকাশিত হয় ২০১৩ সালে। তার লেখা একাধিক ছোটগল্পের নাট্যরূপ মঞ্চে ও বেতারে উপস্থাপিত হয়েছে। কাজী নজরুল ইসলামের সমগ্র জীবনকে ভিত্তি করে লেখা তার দীর্ঘ উপন্যাস কে বাজায় বাঁশি একটি উল্লেখযোগ্য কাজ হিসেবে স্বীকৃতি পেয়েছে।
  
  পুরস্কার ও সম্মান
  বিনোদ ঘোষাল ২০১১ সালে তার ডানাওলা মানুষ গল্প গ্রন্থের জন্য পেয়েছেন কেন্দ্রীয় সাহিত্য একাডেমি যুব পুরস্কার। ২০১৪ সালে তিনি নতুন গল্প ২৫ বইটির জন্য পশ্চিমবঙ্গ বাংলা একাডেমির সোমেন চন্দ স্মৃতি পুরস্কার পান। এছাড়াও তিনি পূর্বভারত পুরস্কার, মিত্র ও ঘোষ স্মৃতি পুরস্কার, শৈলজানন্দ পুরস্কারে সম্মানীত হয়েছেন।সানডে টাইমস কলকাতার পক্ষ হতে মাননীয় রাজ্যপালের কাছ থেকে 'সেরা সাহিত্যিক ২০২০' সম্মান লাভ করেছেন। দেশের বহু জাতীয় ও আন্তর্জাতিক স্তরের সাহিত্য উৎসবে বাঙালি লেখক প্রতিনিধি হিসেবে অংশ নিয়েছেন। ২০১৬ সালে তিনি মাননীয় ভারতের রাষ্ট্রপতি আমন্ত্রণে রাষ্ট্রপতিভবনে 'রাইটার্স ইন রেসিডেন্স প্রোগ্রামে' যোগদান করেন। অর্জন করেছেন ভারতের সংস্কৃতি মন্ত্রকের ফেলোশিপ।
  
  গ্রন্থতালিকা
   কে বাজায় বাঁশি (১ম ও ২য় পর্ব)
   ভয় পেলেন অভয়চরণ
   গভীর জালের রহস্য
   যেদিন ভেসে গেছে
   কালো গল্প
   আশ্চর্য মানুষ
   ডানাওলা মানুষ
   লকআপ কিংবা রূপকথার গল্প
   মাঝরাস্তায় কয়েকজন
   এই সব আসা যাওয়া
   নতুন গল্প ২৫
   রাস্তার মেয়ে
   প্রাণের পরে
   গোপাল ভাঁড় Y2K
   বৃষ্টি পড়ার আগে
   গল্প না
   বাংলা সাহিত্যের দশদিক
   পারো নদীর পাড়ে
   কৃত্তিবাস রহস্য
   রূপনগরের পিশাচিনী
   দুই নারী এক জীবন
   তোমায় ভালবেসে
   সুপারম্যানের পিতা
   কাল ভৈরবের ঘাট
   বিনোদ অন টুকটাক
   মৃন্ময়ী
  
  তথ্যসূত্র
  
  বিষয়শ্রেণী:১৯৭৬-এ জন্ম
  বিষয়শ্রেণী:বাঙালি ঔপন্যাসিক
  বিষয়শ্রেণী:বাঙালি ছোটগল্পকার
  বিষয়শ্রেণী:বাঙালি লেখক
  বিষয়শ্রেণী:হুগলী জেলার ব্যক্তি
title: বিনোদ ঘোষাল